На основу члана 4. став 1. алинеја 1. Одлуке о врстама прописа које доноси Скупштина општине Дољевац за које је обавезна јавна расправа и поступку и начину спровођења јавне расправе („Службени лист града Ниша“, број 52/18) и Одлуке о приступању промени статута општине Дољевац и формирање комисије за израду нацрта Одлуке о промени статута општине Дољевац („Службени лист града Ниша“, број 77/19),

Комисија за израду нацрта Одлуке о промени Статута општине Дољевац, на седници одржаној дана 08.10.2019. године, доноси

**З А К Љ У Ч А К**

**О упућивању на јавну расправу нацрт Одлуке о промени статута општине Дољевац**

Упућује се на јавну расправу нацрт Одлуке о промени статута општине Дољевац. Јавна расправа о нацрту Одлуке о промени статута општине Дољевац, у трајању од 8 (осам) дана, спровешће се почев од 09.10.2019.године и трајаће закључно са 16.10.2019.године.

Јавна расправа о нацрту Одлуке о промени Статута општине Дољевац ће се спровести:

* Организовањем, отвореног састанка представника надлежних органа општине са заинтересованим грађанима и представницима удружења грађана и средстава јавног обавештавања дана 16.10.2019.године у сали Скупштине општине Дољевац са почетком у 11 часова,
* Истицањем на огласној табли у згради Скупштине општине Дољевац,
* Објављивањем на сајту општине Дољевац [www.opstinadoljevac.rs](http://www.opstinadoljevac.rs),

Примедбе и предлози на нацрт Одлуке о промени Статута општине Дољевац, могу се у писаном облику доставити:

* Скупштини општине Дољевац, ул. Николе Тесле бр. 121, 18410 Дољевац, са назнаком-за Комисију за израду нацрта Одлуке о промени Статута општине Дољевац најкасније до 16.10.2019.године до 10 часова

Утврђује се програм јавне расправе:

* Уводна реч и представљање нацрта Одлуке о промени Статута општине Дољевац;
* Упознавање са правилима јавне расправе;
* Предлози и примедбе на нацрт Одлуке о промени Статута општине Дољевац;
* Завршна реч.

О току јавне расправе Комисија за израду нацрта Одлуке о промени статута општине Дољевац ће сачинити извештај са предлозима и сугестијама изнетим на јавној расправи и исти доставити органу надлежном за утврђивање предлога промене Статута општине Дољевац.

Број:\_\_\_\_\_\_\_\_\_\_\_\_\_

У Дољевцу:\_\_\_\_\_\_\_\_\_\_\_\_\_\_\_\_\_\_

КОМИСИЈА ЗА ИЗРАДУ НАЦРТА ОДЛУКЕ О ПРОМЕНИ СТАТУТА ОПШТИНЕ ДОЉЕВАЦ

Председница Комисије

\_\_\_\_\_\_\_\_\_\_\_\_\_\_\_\_\_\_\_

Гордана Цветковић